Ons Boerdery – Hoërskool Kroonstad High School
Die saaiprojek van die skool word deur verskeie landbougedrewe maatskappye gerugsteun. Verskeie proewe word deur die verskillende maatskappye onderneem soos kultivar-, bemesting-, onkruiddoder- (voor-opkoms, na-opkoms), bewerkings- (konvensioneel vs minimum bewerking) asook blaarverlies- en haelskade proewe. Trekkerdemonstrasies met verskillende bewerkingsimplemente word op 'n gereelde grondslag op die gronde van die boerdery aangebied. Die boerdery beskik oor 'n weerstasie waar die atmosferiese- en grondtemperatuur op verskillende dieptes asook grondvog en windspoed uurliks gemonitor word. Inligtingsdae word op 'n gereelde grondslag deur die Renosterkop studiegroep waarvan die boerdery 'n lid is, aangebied.
Die Blouskool – Veeplaas Santa Gertrudisstoet bestaan uit 15 dragtige verse wat deur die Santa Gertrudis Telersgenootskap aan die Boerdery geskenk is.
Die plaas beskik oor waterregte en sowat 30 ha kan uit die Valsrivier besproei word. Huidiglik is daar 'n spilpunt wat 3 sirkels bedien en dripbesproeiing op die pekanneute
Die boerdery het reeds sy voelers uitgesteek vir verdere uitbreiding en pekkanneutproduksie sal voortaan deel van die gediversifiseerde boerdery wees.